**Emne:** Bestyrelsesmøde - Erhvervsakademi SydVest

**Dato:** 18. juni 2024

**Tidsrum:** 15.00 til 17.00, efterfulgt af let traktement

**Deltagere:** Allan Thomsen, Christian Bendix Vagner Sørensen, Dan Kirkel, Dennis Jul Pedersen, Gertie Baungaard Gorzelak, Jarne W. Beutnagel, Johanne Gregersen, Marie Louise Martvart Bloch Simonsen, Olaf Rye, Sia Carlsson, og Visti Kristensen og Stephan Kleinschmidt**.**

**Afbud:** Allan Østergaard

**Lokale:** Hermes (Esbjerg)

Ud over bestyrelsen deltog rektor Henrik Larsen og ressourcedirektør Lisbeth Ljungstrøm i mødet. Studievejleder og digital coach Gitte Warming og digital udviklingskonsulent Else Johansen deltog under punkt 2.

**Dagsorden:**

1. **Godkendelse af dagsorden og referat fra det sidste møde**
2. **Analyse af onlineuddannelserne**
3. **Godkendelse af 1. budgetrevision**

Bilag: 1. budgetrevision 2024 samt likviditetsbudget

1. **Godkendelse af regnskab til og med maj 2023.**

Bilag: Regnskab til og med maj.

**5. Direktionens kvalitetsrapport** (inkl. resume)

**6. Opfølgning på datoer for bestyrelsesmøder i efteråret 2024**

 Allerede planlagt

 Torsdag den 26. september 2024 fra kl. 15 – 17

 Torsdag den 12. december 2024 fra kl. 15 – 17

 Forslag efter fremsendelse af Doodle

 Mandag den 7. april 2025 fra kl. 15 – 17

 Torsdag den 19. juni 2025 fra kl. 15 – 17 (Sønderborg)

 Onsdag den 1. oktober 2025 fra kl. 15 – 17

 Onsdag den 10. december 2025 fra kl. 15 – 17

 **7. Nyt for formand og rektor**

 Danske Erhvervsakademier

 Software uddannelse

 Dimission sommer 2024

 Alsion

 Fusionsundersøgelsen

 Optag

 MTU/APV

**8. Eventuelt**

**9. Fremvisning af lokaleændringer**

**Punkt 1 – Godkendelse af dagsorden og referat fra sidste møde**

Dagsorden blev godkendt og referat fra de seneste 2 bestyrelsesmøder blev godkendt og underskrevet.

**Punkt 2 – Analyse af onlineuddannelserne**

Studievejleder og digital coach Gitte Warming og digital udviklingskonsulent Else Johansen fra EASV fremførte resultatet af et fremtidspuljeprojekt vedr. Online uddannelser, herunder hvem den onlinestuderende er, hvad der kræves særlig på onlineuddannelser, frafald mv. Idet akademiet ikke har studerende der er endelig færdig med et onlinestudieforløb, pågår der fortsat og løbende arbejde som der skal følges op på og som skal være med til at fastholde og skabe trivsel på studiet.

Vedlagt dette referat de gennemgåede plancher.

**Punkt 3 – Godkendelse af 1. budgetrevision**

Første budgetrevision som udviser 1,7 mio. kr. i overskud (mod 3,4 mio. kr. på det oprindelige budget) blev fremlagt og godkendt.

Det mindre overskud skyldes hovedsageligt manglende STÅ (fuld- og deltid) jf. det oprindelige budget.

På mødet blev vendt kommende investeringer. Bestyrelsen besluttede, at der i 2024 ses ind på investeringer for omkring 1,5 mio. kr. Investeringerne som bestyrelsen peger ind på er: Overdækket cykelskur, fortsat prioritering af onlineuddannelserne, samt yderligere tiltag på markedsføring af akademiet. Bestyrelsen forventer fortsat et sort nul på bundlinjen.

Bestyrelsen blev forelagt en oversigt over anvendte midler i Fremtidspuljen i perioden fra 2021 til 2023. Bestyrelsen bevilgede i 2021 2,5 mio. kr. årligt frem til og med 2025 til anvendelse af udviklingsprojekter. De midler er ikke anvendt fuldt ud årligt i perioden frem til nu.

Bestyrelsen besluttede på mødet at udvide perioden for anvendelse af de 5 x 2,5 mio. kr. til at løbe til og med 2027.

**Punkt 4 – Godkendelse af regnskab til og med maj 2024**

Bestyrelsen godkendte regnskabet til og maj 2024 som udviser en periodeforskydning på 1,4 mio. kr.

**Punkt 5 – Direktionens kvalitetsrapport**

Rektor talte ind i materialet for direktionens kvalitetsrapport.

Bestyrelsen godkendte direktionens kvalitetsrapport.

**Punkt 6 – Opfølgning på datoer for bestyrelsesmøder**

De fremviste forslag til kommende datoer for bestyrelsesmøder blev godkendt og de registreres i

kalenderen.

**Punkt 7 – Nyt fra formand og rektor**

**Danske Erhvervsakademier**

Formand og rektor deltog i folkemødet på Bornholm. En vigtig prioritering for vedligeholdelse af

netværk og fremtidens tiltag i uddannelsessektoren.

**Software uddannelse**

Der pågår stadig dialog om oprettelse af en kandidatuddannelse i Software i Esbjerg.

Rektor følger op når der er nyt herom.

**Dimission sommer 2024**

Dimissionen i Esbjerg afholdes den 27. juni 2024 kl. 16.00 – i to hold og dimissionen i Sønderborg

afholdes den 28. juni kl. 10.00.

**Alsion**

I den kommende uge afholdes møde på Alsion vedr. lejemål fra sommeren 2026. SDU vil meget

gerne have mere plads til deres studerende og det kan være med til, at vi måske er tvungen til at

finde et andet lejemål.

**Fusionsundersøgelsen**

Som bekendt blev fusionsundersøgelsen mellem IBA og EASV skrinlagt. Ændrede vilkår og

tidsplaner fra IBA lukkede ned for yderligere undersøgelser for en fusion.

**Optag**

For nuværende ser det samlede optag for sommeren ikke så godt ud som sidste år, specielt

Sønderborg og Tønder er udfordret. Det er besluttet at elinstallatør-uddannelsen ikke oprettes i

år, dette på baggrund af en enkelt ansøger til studiet. I forhold til sidste sommers optag skal det

nævnes, at EASV sidste år havde en væsentlig fremgang, dette skyldes udbud af nye

onlineuddannelser.

**MTU/APV**

Rektor gennemgik kort MTU/APV i hovedpunkter. En meget fin rapport som vil blive fulgt op med

SU og Arbejdsmiljøudvalget og derefter præsenteret for de enkelte afdelinger.

**Punkt 8 – Eventuelt**

Formanden orienterede om, at HK har fået ny afdelingsformand – Finn Sølvdahl.

Christian Bendix Vagner Sørensen deltager i bestyrelsesmødet for sidste gang. Christian er færdig

med sin uddannelse på EASV og skal ud i job direkte herfra. Formanden takkede for indsatsen med

en gave og ønskede al held og lykke herfra.

Rektor fyldte først på året 60 år og aftalen var, at der skulle afholdes en reception i maj. Denne er

aflyst. Formanden takkede for indsatsen og ønskede tillykke med fødselsdagen med en

gave.

**Punkt 9 – Fremvisning af lokaleændringer**

Bestyrelsen fik fremvist de nye forslag til klasselokaler. Nu afprøves de og så renoveres de

løbende, alt efter resultatet af afprøvningen. Der er ud over renovering af klasselokalerne med

udstyr og møbler, indkøbt 5 ”mutebokse”, i to forskellige størrelser. Disse er stillet op rundt om på

EASV. Boksenes funktion er at skabe stillezoner og rum for onlineundervisning til undervisere.

Esbjerg, den

Johanne Gregersen Allan Østergaard

Formand Næstformand

Allan Thomsen Dennis Jul Pedersen

Dan Kirkel Gertie B. Gorzelak

Jarne W. Beutnagel Marie Louise Martvart Bloch Simonsen

Olaf Rye Sia Carlsson

Stephan Kleinschmidt Christian Bendix Vagner Sørensen

Visti Kristensen